Представете си, че стоите на плажа,
гледайки океана,
вълните разбиващи се в брега,
сини докъдето могат да видят очите.
Оставете го да проникне в съзнанието,
самият обхват и размер на всичко това.
Сега се запитайте:
"Колко е голям?
Колко е голям океанът?"
Първото нещо, трябва да разберем,
че наистина има само един океан,
състоящ се от пет съставни басейни, които наричаме
Тихия океан,
Атлантическия океан,
Индийския,
Северния ледовит,
и Южния ледовит.
Всеки от тези пет,
докато обикновено са наричани океани
сами по себе си,
са наистина част от
единствено, масивно тяло от вода,
един океан,
който определя лицето на планетата Земя.
Океанът покрива приблизително 71% от повърхността на нашата планета,
около 360 милиона квадратни километра,
площ, надвишаваща размера на 36 пъти САЩ.
Той е толкова обширно разположен,
че погледнато от космоса,
океанът е далеч най-доминиращата характеристика на нашата планета.
Говорейки за пространство,
океанът в момента съдържа над 1,3 милиарда,
това е милиарда с "м",
кубични километра вода.
Казано по друг начин,
това е достатъчно вода, за да потопите
целите Съединени щати
под тялото на солена вода
висока над 132 км,
височина далеч извън обсега на най-високите облаци
и простираща се далече в горните слоеве на атмосферата.
С този обем,
океанът представлява 97%
от общото съдържание на вода на Земята.
Отгоре на всичко това,
океанът съдържа повече от 99%
от световната биосфера,
това са пространства и места където съществува живот.
Сега оставете това да проникне в съзнанието за секунда.
Светът както го познаваме,
наистина съвкупността от всички местообитания
обхванати от самите континенти,
всичко това представлява само 1% от биосферата.
Един процент!
Океанът е всичко останало.
Така че океанът е физически масивен.
Неговото значение за живота е практически несравнимо.
Също така съдържа
най-големите геоложки забележителности на нашата планета.
Ето тук са четири от най-забележителните.
Океанът съдържа най-голямата планинска верига в света,
средно-океанският хребет.
Приблизително 65 000 километра дълга,
тази подводна верига е около 10 пъти
по-дълга от най-дългата планинска верига
разположена само върху суха земя, Андите.
Под датския пролив съществува
най-големият водопад в света.
Този масивен катаракт носи около 116 пъти
повече вода в секунда над ръба си
отколкото водопада Инга на река Конго,
най-големият водопад по обем на сушата.
Най-високата планина в света всъщност се намира в океана,
скрита за невъоръжено око.
Докато 4200 метра от Мауна Кеа на Хавайските острови
са над морското равнище,
страните му се спускат под вълните
на още 5800 метра.
От покрития му със сняг връх
до покритото с тиня дъно, тогава,
тази хавайска планина е приблизително 10 000 метра висока,
надхвърляйки нищожно малкия връх на Еверест
с над един километър.
Освен това, понеже се заяждаме с бедния Еверест,
нека да разгледаме най-дълбокия каньон в света,
падината Чалънджър,
съществуваща на 11 километра под повърхността на океана,
шест пъти по-дълбоко от Гранд каньон.
Това е достатъчно дълбоко за да погълне Еверест
и да останат над 2,1 км вода
седящи на върха на наскоро потопения връх.
Казано по друг начин, дълбочината на падината Чалънджър
е приблизително със същата височина,
с която пътуват търговските авиокомпании.
Така че откъдето и да го разрежете,
океана е главно ГО
главно ЛЯ,
главно М,
ГОЛЯМ!
Той определя нашата планета,
дом е на най-големите геоложки забележителности,
включва най-големите местообитания,
и съответно, е дом на най-големия брой
и форми на живот на Земята.
Той е практически неразбираем по обхват.
Но не е толкова голям,
толкова необятен,
толкова извънреден,
че да бъде недосегаем.
В действителност, с приблизително 50% от населението на света
живеещо в рамките на 100 км от бреговата линия
и с повечето от останалата част
живеещи достатъчно близо до езера, реки и блата,
които в крайна сметка отвеждат до океана,
почти всеки отделен човек на планетата
има възможността да повлияе върху общото здравословно състояние
и естеството на световния океан.
Доказателства за човешкото влияние се виждат
във всяка част на океана,
без значение колко надълбоко,
независимо колко надалеко.
Океанът определя нашата планета,
но, в много реален смисъл,
ние определяме океана.